Kjekt å ha (sang)

«Kjekt å ha» er en norsk sang som ble skrevet av Øystein Sunde og utgitt august 1989 på Sundes musikkalbum Kjekt å ha. Den ble også gitt ut på singel hvor B-siden var samme sang/innspilling, men forkortet. Andre vers og refreng er utelatt; det samme er deler av avslutnings-partiet.
Sunde brukte en måned på å skrive ferdig sangen.
Teksten handler om en mann som har problemer med å kvitte seg med overflødige ting; noen ganger er det en fordel; andre ganger ikke. Det er humoristisk formulert. Teksten var delvis inspirert av Sundes far som pleide å ta vare på diverse brukte gjenstander på familiens hytte.Sunde har sagt i intervjuer at tittelen er et begrep som har vært i tale lenge før sangen ble skrevet. (Det samme gjelder titler som «Du må'kke komme her og komme her» og «Regning med gaffel».) Han sier videre at når noen har satt en melodi og tittel til et slikt type begrep, så får det større betydning for folk flest.Et drøyt år før utgivelsen fortalte Sunde at han var medlem av en Kjekt-å-ha klubb, hvor det var meningen for medlemmene å gjøre innkjøp av ting man ikke nødvendigvis trengte å ha. Han snakket også om dette i NRK-programmet Frokost-TV (sendt 25. november 1989) og TV 2-programmet God morgen Norge (sendt 25. november 2016).
I et intervju med Dagsrevyen (sendt 1. september 2012), fortalte han at det ofte føltes vanskelig å kvitte seg med ting.


== Musikere og instrumenter ==
Øystein Sunde: vokal, akustisk gitar, kor
Ray Flacke: elektrisk gitar
Bruce Bouton: steel gitar
Jerry Douglas: dobro
Bela Fleck: banjo
Mark O'Connor: fele, mandolin
Einar Mjølsnes: hardingfele
Jonas Fjeld: akustisk gitar, kor
Roy Husky Jr.: bass
Kenny Malone: trommer
Gunnar Andersen: kor
Audun Tylden: kor


== «Kjekt å ha» på samlealbum ==
Øystein Sundes 40 beste (1991)
Sundes verden (2006)
Sundes verden – 52 av de aller beste (2006)


== NRK/TV 2-opptak ==
Natti nitti – (sendt 31. desember 1989). Musikere: Sunde (vokal/dobro), Johnny Sareussen (bass/kor), Åge Westgårdsrønningen (akustisk gitar/kor), Asbjørn Ruud (akustisk sologitar/kor) og Einar Hagerup (trommer/kor). Et utdrag ble vist 26. desember 2010 i programmet Øystein Sunde – med god avstand til bilen bak.
EØS – Ekvilibristen Øystein Sunde – (sendt 4. januar 1992). Sunde spilte på en meget forseggjort gitar. Gripebrettet var en brukt ski; resten av gitaren var undersiden av en brukt stol. Øvrige musikere var: Holly O'dell (fele), Hagerup (trommer/kor), Sareussen (bass/kor) og Westgårdsrønningen (gitar/kor).
Opp med Norge – (sendt 29. oktober 1994). Sunde spilte på en såkalt «kommunistcaster» Øvrige musikere: Stein Bull-Hansen (gitar/kor), Ingrid Bjørnov (flygel/kor), Edvard Askeland (bass), Ottar Nesje (trommer), Hilde Kjeldsen (kor), og Geir Rebbestad (kor).
Ja takk, begge deler! – (sendt 6. januar 2001) med Sunde og Halvdan Sivertsen. «Kjekt å ha» var med i følgende medley:
«Venner»/«Kjekt å ha»/«Ti tusen tommeltotta»/«Skal det være noe mer før vi stenger» Foruten Sunde på nylonstrenger gitar, besto bandet av Sivertsen (akustisk gitar), Stein Bull-Hansen (sologitar),  Olaf Kamfjord (bass) og Trond Augland (trommer).
Øystein Sunde: Meget i Sløyd – (sendt 5. januar 2013). Opptaket ble gjort i NRK studio 2 den 9. mai 2012. Kun et vers og refreng ble fremført av Sunde (vokal/akustisk gitar), Kamfjord (bass), Øystein Fosshagen (fele), Terje Kinn (banjo) og Knut Hem: dobro.
God morgen Norge – (sendt 25. november 2016). Sunde spilte en kort versjon på sin Martin signaturgitar.


== «Kjekt å ha» i Gitarkameratene-medley (NRK/Album/DVD) ==
Når Gitarkameratene har satt sammen sine forestillinger, har «Kjekt å ha» aldri blitt spilt i sin helhet, men kun forekommet i en eller annen medley.

Gitarkameratene – (sendt 13. oktober 1990).
«Kjekt å ha»/«Førr ei dame»/«En natt forbi»/«Tanta til Beate»/«Jaktprat»/«Heksedans»/«Bysommer»/«Vippetangen konditori»/«Levende lyd»
Gitarkameratene på scenen (2:2) –  (sendt 26. desember 1994)«Kjekt å ha»/«Kjærlighetsvisa»/«En natt forbi»/«Tanta til Beate»/«Jaktprat»/«Heksedans»/«Bysommer»/«Smi mens liket er varmt»/«Levende lyd»
Kanon! – (album utgitt 12. april 2010) Opptaket er fra Grieghallen 17. oktober 1990 «Kjekt å ha»/«Førr ei dame»/«En natt forbi»/«Fin frokost»/«Jaktprat»/«Heksedans»/«Bysommer»/«Vippetangen konditori»/«Levende lyd»
En gang gitarkamerat, alltid gitarkamerat  – (sendt 9. april 2012) Også utgitt på DVD Historien om Gitarkameratene – opptaket er fra 28. mai 2011 i Harstad kulturhus.«Venner»/«Se alltid lyst på livet»/«Kjekt å ha»/«På'an igjen»


== «Kjekt å ha» i notebøker ==
Kjekt å ha–1 (1990)
Du må'kke komme her og komme her (1997)
Sangbok (2010)


== Annet ==
Avslutnings-sekvensen («flakka-flakka-koff») var opprinnelig en ide som Eldar Vågan hadde for en av sine egne sanger, men siden den ikke ble brukt av Vågan, ble det til at ideen ble brukt av Sunde i «Kjekt å ha». Han har sagt i et intervju at strofen betyr ingenting.
Jan Eggum har utpekt «Kjekt å ha» som sin favoritt Sunde-sang.
Selv om Kjekt å ha var en stor suksess for Sunde, så har den hatt sin bakside. Han har ofte fått høre tittelen referert i tide og utide fra folk når han er ute i privat ærend.
Da Sunde skulle promotere albumet Sånn er'e bare i 2005, ble han intervjuet av TV 2s Absolutt Underholdning hvor han lot TV-publikum få et innblikk i hvor mye bedre det var at han uttrykte seg på norsk enn eksempelvis på engelsk. Helt på sparket, oversatte han deler av «Kjekt å ha» til engelsk.
Kjekt å ha er også navnet på en utstilling som Sunde hadde på Popsenteret i Oslo høsten 2012. Ellers har han gitt ut to notebøker ved navn Kjekt å ha – 1 (ISBN 82-7384-274-6) og Kjekkere å ha – 2 (ISBN 82-7384-292-4). Videre er Kjekt å ha også en reality-serie som startet høsten 2016 på TVNorge.


== Referanser ==